
Determinări necesare 


În principiu, parteneriatele se practică de când lumea. Ele 
presupun desfăşurarea unor activităţi, constituirea şi punerea în 
aplicare a unor relaţii bazate pe egalitate, respect, fair play şi avantaj 
reciproc. Partenerii, păstrându-şi identitatea şi personalitatea, colabo- 
rează intens, găsesc împreună soluţii, îşi respectă deciziile, se 
consultă atunci când le iau şi fac în aşa fel încât să nu se incomodeze 
reciproc şi să-şi unească forţele pentru a face față unor terţe provocări 
sau pentru a-şi asuma anumite riscuri. Parteneriat nu înseamnă încă 
prietenie, dar prietenia înseamnă totdeauna parteneriat. Există 
parteneri în politică, în afaceri, în tot felul de acţiuni şi activităţi, în 
relații internaționale, în general, în rezolvarea uneia sau mai multor 
probleme. De unde rezultă că parteneriatele pot fi: permanente; de 
lungă durată; de scurtă durată; pentru rezolvarea mai multor 
probleme; pentru rezolvarea unei singure probleme; pentru o singură 
acțiune. 

Parteneriate există peste tot şi peste tot ele se constituie în 
vederea unor acţiuni, pentru felurite afaceri şi pentru realizarea unor 
scopuri şi obiective mai mult sau mai puțin comune (dar care au 
unele puncte sau zone de intersecţie) de toate felurile. Parteneriate 
realizează şi marile puteri, şi organismele internaţionale, dar şi 
diferite entităţi din lumea interlopă, din economia subterană, din 
lumea traficanţilor, din cadrul crimei organizate etc. De unde rezultă 
dubla determinare a parteneriatelor: voluntariatul; necesitatea. 

Voluntariatul se exprimă prin voinţa părților de a colabora, de 
a deveni partenere. El înseamnă voință, opțiune, libertate de alegere a 
partenerilor, negociere, construcţie pe bază de scopuri şi obiective 
comune sau apropiate, planuri comune, acorduri, înţelegeri. 

Necesitatea înseamnă, de regulă, impunere creată de anumite 
evoluţii ale situaţiilor şi realităților. Adesea, indivizii, statele, 
organizaţiile, actorii de pe scena internațională simt nevoia şi chiar 
obligaţia să devină parteneri. Necesitatea este, la rândul ei, multiplu 
determinată. Spre exemplu, la ora actuală, nici un stat de pe lume, fie 
el superputere nucleară, mare putere sau stat din lumea a treia, nu-şi 

poate asigura securitatea de unul singur. De aceea, tipul de securitate 
care se impune la începutul secolului al XXI-lea este securitatea prin 
cooperare sau securitatea prin parteneriate. 

După 1990, în jur de 4 milioane de oameni, dintre care 90% 
civili, şi-au pierdut viaţa în conflicte militare, iar 10 milioane şi-au 
părăsit căminele şi ţările!. Aproape trei miliarde de oameni — adică 
jumătate din populaţia planetei — trăiesc cu mai puţin de 2 euro pe zi, 
în timp ce, anual, 45 de milioane de oameni mor de foame sau de 
malnutriție. Se aşteaptă ca, în viitor, datorită încălzirii planetei, să se 
intensifice concurența pentru resursele de apă, în timp ce bătălia 
pentru resursele energetice devine tot mai acută. Europa, spre 
exemplu, este principalul importator mondial de petrol şi gaze; ea 
importă 50% din consumul de energie, iar în 2030 aceste importuri 
vor fi de 70%. Produsele respective se importă din regiunea Golfului, 
din Rusia şi din Africa de Nord’. De unde rezultă că, în viitorul 
apropiat, bătălia se va duce în principal pentru aceste resurse, deci 
pentru aceste zone. 

Parteneriatul strategic reprezintă, într-o anumită măsură, o 
alternativă la confruntare. Dar parteneriatele nu exclud confruntarea, 
ci doar coalizează ţările planetei, îndeosebi marile puteri, pentru a 
evita confruntarea dintre ele în competiţia pieţelor şi a resurselor. 
Obiectivul major al acestor parteneriate este prevenirea războiului şi 
asigurarea unui mediu de securitate care să permită, pe de o parte, 
gestionarea crizelor şi conflictelor şi oprirea extinderii lor şi, pe de 
altă parte, realizarea unor asocieri în vederea accesului (privilegiat 
sau neîngrădit) la resurse şi la pieţe. Există cel puţin trei categorii de 
factori care determină, impun sau stimulează strategia parteneriatelor: 

1. Prima categorie de factori cuprinde realitatea economică, 
politică, etnică şi religioasă, cu toate complicatele ameninţări şi 
riscuri ce decurg de aici şi se referă la: procesul dezvoltării economiei 
şi informaţiei, care a luat-o cu mult înaintea politicii internaționale, 
aceasta văzându-se nevoită să încerce să ţină pasul sau să găsească 
soluţii care să nu creeze conflicte majore între sistemul politic global, 
ce nu reuşeşte să iasă din discrepanțe acute, fragmentare, lipsă de 


| http://www.iss-eu.org, Strategie éuropéene de securitee, L'Institut d’Etudes de 
Sécurité de l’Union Europsene, decembre 2003, p. 4-5. 
? Ibidem, pp. 5-6. 

unitate şi chiar extremisme, şi sistemele economice şi informaţionale, 
ce tind spre extindere, gigantism şi globalizare; fragmentarea politică 
excesivă; apariția unor falii strategice între politica de globalizare 
economică, informaţională şi în domeniul sistemelor de securitate şi 
politica identitară; recrudescenţa fundamentalismului; prejudecățile şi 
nedreptăţile istoriei, care nu sunt estompate, ci, dimpotrivă, reliefate 
şi mai mult prin adâncirea faliilor şi decalajelor economice şi 
tehnologice; presiunile exercitate de sute de ani de anumite cercuri de 
interese asupra unor populaţii; diferendele teritoriale; extremismul de 
situaţie etnic şi religios. 

2. A doua categorie de factori — cea mai puternică şi cea mai 
influentă — se constituie din recrudescența capacității distructive a 
statelor politice şi, de aici, sporirea efectului descurajator al 
perspectivei conflictelor şi războaielor. Această perspectivă a început 
o dată cu lansarea celor două bombe atomice — la Hiroshima şi 
Nagasaki — şi a atins cote insuportabile în timpul Războiului Rece. Ea 
cuprinde, în general, sistemele de arme, în special sistemele ADM 
realizate până în prezent şi cele care se află în proiect, cercetările în 
acest domeniu şi pericolele pe care le creează armele şi care nu pot fi 
acceptate. În mod concret, această categorie se referă la: arsenalele 
strategice nucleare, chimice şi biologice de care dispun Statele Unite, 
Federația Rusă şi celelalte sate care fac parte din clubul țărilor 
nucleare; arsenalele ţărilor care nu fac parte din clubul statelor 
nucleare, dar care dispun de astfel de mijloace şi le dezvoltă, fără a 
ţine seama de presiunile internaţionale, de tratatele şi de politicile de 
neproliferare; apariţia unor noi sisteme de arme convenţionale sau 
neconvenționale, dar cu efecte deosebite; sistemele de arme extrem 
de precise care nu înlocuiesc armele de distrugere în masă, ci doar fac 
posibil războiul înalt tehnologizat, cu sau fără folosirea acestor 
mijloace de distrugere masivă; sistemele de mijloace ce pot fi folosite 
în războiul geofizic şi care vizează, îndeosebi, distrugerea dirijată şi 
controlată a mediului. 

3. Cea de a treia categorie de factori care impun trecerea de la 
confruntare pe viață şi pe moarte la parteneriat o reprezintă 
amenințările asimetrice, îndeosebi cele teroriste. Ea se referă la: 
sporirea vulnerabilităților noii societăți, concomitent cu adâncirea 
decalajelor şi a faliilor strategice, ceea ce face extrem de fragil 
mediul internațional de securitate; recrudescența unei reacții extrem 

de virulente, din mediul criminal şi infracțional, la fenomenul 
globalizării economiei şi informaţiei; recrudescenţa fenomenului 
terorist, îndeosebi a terorismului de falie, mai ales în zonele de 
ruptură dintre fundamentalismului islamic şi lumea civilizată, dar nu 
numai aici; recrudescența acţiunilor violente în plan etnic, religios şi 
identitar;, creşterea criminalităţii transfrontaliere, a economiei 
subterane, a traficului de droguri, de influență şi de carne vie. 

Toate aceste trei categorii de factori obligă lumea civilizată să 
colaboreze în rezolvarea problemelor cu totul deosebite de la 
începutul acestui secol. Această colaborare are cel puţin trei 
dimensiuni foarte importante: 

- păstrarea identităţii politice, economice, sociale şi culturale a 
statelor sau entităților statale; 

- reducerea vulnerabilităţii societății moderne sau crearea unor 
mecanisme care să asigure acţiunea şi reacția corespunzătoare în şi 
din spațiile vulnerabile; 

- izolarea pericolelor şi reducerea amenințărilor, îndeosebi a 
celor nesimetrice şi asimetrice. 

Nimeni nu va reuşi, cel puţin în primele decenii ale secolului al 
XXI-lea, să rezolve de unul singur marile probleme ale lumii, să 
înlăture cauzele care generează pericole. De aceea, se vor dezvolta, în 
continuare, parteneriate strategice care vor acoperi întreaga planetă şi 
întreaga arie de colaborare sau de confruntare. 


Capitolul 1. De la confruntări la parteneriate 


1.1. Evoluţia caracteristicilor mediului global şi mediului 
regional de securitate 


În ultimii ani, mediul global de securitate nu s-a ameliorat în 
mod substanţial, deşi în 2004 aria europeană şi euro-atlatnică de 
securitate s-a lărgit prin extinderea NATO şi UE, iar mediile 
regionale au cunoscut o dinamică haotică şi paradoxală. Deşi faliile 
strategice au rămas acolo unde se află ele de veacuri — zona 
caucaziană, zona kurdă, zona israelo-palestiniană (în Orientul 
Apropiat), zona balcanică, zona mediteraneană şi, de la 1812 încoace, 
zona nistreană —, regiunile adiacente acestora nu şi-au dat mâna, nu 
au ajuns încă la strategii comune şi nici măcar la strategii de 
compromis. Lovirea puternică a Afehanistanului şi a Irakului nu a 
diminuat semnificativ agresivitatea rețelelor teroriste, dar a însemnat 
încă un pas în strategia de îndiguire a zonelor generatoare de 
conflicte şi de terorism. Deşi rebelii irakieni continuă să atace prin 
surprindere şi să producă victime, lovitura dată fundamentalismului 
islamic îşi atinge pe zi ce trece ţinta. Însă, din păcate, ea nu provoacă 
ipso facto o restrângere a fenomenului extremist, ci, mai degrabă, un 
lanț de reacţii punitive dintre cele mai felurite ale căror efecte sunt 
greu de prevăzut şi de evaluat. 

S-a obținut însă, inclusiv prin summit-ul NATO de la Istanbul 
din primăvara anului 2004 şi prin cel al ţărilor care compun Forumul 
Economic Asia-Pacific (APEC) de la Santiago, din octombrie 2004, 
o atitudine comună de condamnare a terorismului şi o anume 
solidaritate a tuturor țărilor civilizate. În acelaşi timp, s-a formulat 
cerința ca fenomenul terorist să fie analizat cu foarte mare atenţie, 
pentru a se combate nu numai efectele, ci şi cauzele. 


1.2. Mutaţii strategice 


Mutaţiile strategice produse în ultimul deceniu nu sunt 
semnificative, întrucât nu au dus decât în mică măsură la recon- 

figurarea mediului de securitate global şi nici a celui regional, în 
toate componentele sale. Singura mutație strategică importantă 
produsă cu adevărat este cea care a rezultat în urma victoriei militare 
a coaliției condusă de SUA împotriva armatei lui Saddam Hussein. 
Această victorie nu a schimbat însă radical situaţia din Golf, ci, 
dimpotrivă, a generat unele disensiuni între SUA şi Germania, Franța 
şi Belgia, parteneri strategiei importanţi ai americanilor, piloni de 
rezistenţă ai spațiului euro-atlantic. 

Victoria americană din Afghanistan, distrugerea dictaturii de la 
Bagdad, predarea către Uniunea Europeană a misiunii din Bosnia şi 
Herţegovina sunt evenimente care au marcat mediul de securitate la 
început de secol. În acelaşi timp, continuarea atacurilor teroriste la 
Istanbul, la Madrid şi în spațiul rusesc, pe falia strategică islamică, 
demonstrează că nu s-a ajuns încă la izvoarele conflictualității, iar 
strategiile de reacție sau de acţiune preventivă nu sunt chiar cele mai 
potrivite. 

De aceea, se impune mai mult ca oricând dezvoltarea nu numai 
a parteneriatelor strategice de solidaritate sau a celor constituite 
pentru obţinerea unor avantaje reciproce economice, sociale, politice 
şi militare, ci şi pentru investigarea mediului ostil, pentru cunoaşterea 
cauzelor reale ale pericolelor, şi amenințărilor, pentru reducerea 
vulnerabilităților societăţii democratice şi protecţia ființei umane. 


1.3. Cauze şi determinări ale trecerii de la confruntare 
la parteneriat 


Cauzele principale care determină trecerea de la confruntare la 
parteneriat sau la atenuarea confruntărilor prin dialectica partene- 
riatelor derivă, în primul rând, din dezvoltarea economică şi 
tehnologică. Este drept, decalajele uriaşe care se mențin şi se accen- 
tuează sunt puternice surse de instabilitate, care duc la regruparea 
lumii, la schimbarea permanentă a ordinii şi la apariţia numeroaselor 
vulnerabilități şi amenințări disproporționate sau asimetrice, dar, 
tocmai pentru a le face față, marile entități statale, organismele şi 
organizaţiile internaționale instituie, desfăşoară, susțin şi încurajează 
relațiile de parteneriat. Cu alte cuvinte, între multiplele şi complexele 
cauze care determină trecerea de la confruntare la parteneriat sau la 
predominanţa parteneriatelor în spațiul confruntării, îndeosebi în cel 

al bătăliei pentru piețe, influență şi resurse, s-ar putea situa şi 
următoarele: 

a. Economice: 

- globalizarea tot mai accentuată a economiei; 

- creşterea interdependenţelor economice şi financiare; 

- împuţinarea resurselor; 

- necesitatea soluționării problemei piețelor şi a diseminării 
rapide a producţiei; 

- existenţa decalajelor şi creşterea conflictualităţii economice şi 
sociale; 

- apariţia şi proliferarea unor vulnerabilităţi specifice; 

- necesitatea securității şi siguranței economice. 

b. Politice: 

- proliferarea democrațiilor; 

- necesitatea respectării drepturilor omului, concomitent cu 
respectarea valorilor politice şi sociale ale altor comunităţi; 

- existența unor politici dictatoriale, subversive sau extremiste 
şi a nevoii de protecție împotriva acțiunilor şi efectelor devastatoare 
ale acestor politici; 

- necesitatea colaborării politice, pornind de la valorile 
democrației, ale drepturilor şi libertăților ființei umane. 

c. Sociale: 

- creşterea gradului de integrare socială, pe baza valorilor 
politice şi standardelor profesionale şi morale; 

- creşterea anomiei sociale; 

- existența şi accentuarea inegalităților sociale şi imposi- 
bilitatea țărilor de a face faţă singure unor astfel de provocări. 

d. Geopolitice şi geostrategice: 

- reconsiderarea unor vechi interese privind influența, accesul 
la resurse şi crearea unor zone pivot sau unor spații de îndiguire; 

- existența unor falii strategice extrem de periculoase (falia 
islamică, falia caucaziană, falia balcanică, falia kurdă, falia sino- 
niponă, falia indo-pakistaneză, falia israeliano-palestiniană etc.), care, 
în pofida progresului tehnologic imens şi al dezvoltării reţelelor de 
comunicare, menţin la cote agresive tensiunile şi incompatibilităţile; 

- nevoia de stabilizare a zonelor conflictuale şi de prevenire a 
crizelor şi conflictelor care ar putea scăpa de sub control. 

e. Informaționale: 

- globalizarea informației şi creşterea vulnerabilităților în 
cyberspațiu; 

- creşterea dinamicii şi flexibilității informaționale şi 
necesitatea asocierii în vederea reducerii vulnerabilităților 
informaţionale şi prevenirii amenințărilor din cyberspaţiu; 

- nevoia de prevenire a surprinderii informaționale. 

Í. Tehnologice: 

- existența high tech şi IT şi implicarea lor directă în calitatea 
vieții; 

- existența şi proliferarea unor amenințări tehnologice; 

- posibilitatea accesului la înalta tehnologie a grupărilor 
teroriste; 

- necesitatea controlului tehnologic. 

g. Militare: 

- proliferarea ADM; 

- dezvoltarea unor armate foarte puternice, capabile să producă 
sau să genereze distrugeri masive; 

- dezvoltarea armamentelor şi tehnologiilor de mare precizie; 

- dezvoltarea tehnologiilor militare neconvenționale; 

- creşterea puterii de foc, apariția unor noi concepte, cum ar fi 
cel al Războiului bazat pe Reţea, al Războiului Informaţional, a celui 
geofizic etc.; 

- imposibilitatea rezolvării, de către o singură ţară, doar prin 
mijloace proprii, fie ele şi militare, a problemelor cu care se 
confruntă. 

Parteneriatele strategice sunt însă diversificate. Unele urmăresc 
prevenirea confruntării, colaborarea şi cooperarea, altele au drept 
scop realizarea unor alianțe sau coaliții de forțe care să asigure 
succesul într-o confruntare iminentă, provocată sau declanşată de 
forţe ostile democraţiei, legalităţii şi libertăţii. 

Capitolul 2. Parteneriate europene şi euro-atlantice 


2.1. Dimensiunea euroatlantică a unui parteneriat necesar, 
parteneriatul NATO-UE 


Parteneriatul NATO — UE este un tip de parteneriat între două 
entități suprastatale, între două entităţi cu funcții importante în spațiul 
de securitate. În 1997, s-a înființat Consiliul Parteneriatului Euro- 
Atlantic (EAPC), care a succedat Consiliului de Cooperare Nord- 
Atlantic (NACC). El reuneşte statele aliate şi state partenere. 
Activităţile lui cunt complementare programelor Parteneriatului 
pentru Pace. 

Parteneriatul NATO — UE este foarte complex. Cele mai 
concrete aspecte ale lui se referă la: 

- Declarația NATO-UE asupra Politicii Europene de Securitate 
şi Apărare (PESA); 

- Aranjamentele Berlin +. 

Declaraţia NATO-UE asupra PESA a fost semnată la 16 
decembrie 2002. Ea a permis, pe de o parte, accesul UE la capaci- 
tățile de planificare ale NATO pentru operațiile proprii şi, pe de altă 
parte, reafirmarea următoarelor principii pe care se fundamentează 
acest parteneriat strategic: 

- concertarea,; 

- egalitatea şi respectul autonomiei decizionale a UE şi a 
NATO; 

- respectarea intereselor statelor membre ale UE şi ale NATO; 

- respectarea principiilor Chartei Naţiunilor Unite; 

- dezvoltarea coerentă, transparentă şi cu sprijin mutual a unor 
capacități militare comune; 

După decizia politică de parteneriat luată în decembrie 2002, 
au urmat, la 17 martie 2003, aranjamentele Berlin + prin care s-au 
pus fundamentele cooperării NATO-UE în domeniul gestionării 
crizelor. UE a obţinut astfel acces la mijloacele şi capacităţile 
colective ale NATO pentru operaţii conduse de europeni, în care 
Alianţa nu este angajată în mod direct. Elementele principale ale 
acestor aranjamente sunt următoarele: 

- acord de securitate NATO-UE (schimb de informații 
clasificate în virtutea regulilor de protecție reciprocă); 

- asigurare a accesului UE la capacităţile de planificare ale 
NATO pentru planificarea militară a unor operații de gestionare a 
crizelor conduse de UE; 

- disponibilitate de capacităţi şi mijloace comune ale NATO 
(cartiere generale sau unităţi de transmisiuni) pentru operaţii de 
gestionare a crizelor conduse de UE; 

- proceduri pentru punerea la dispoziţie, urmărirea, restituirea 
sau rechemarea mijloacelor şi capacităţilor NATO; 

- mandat al adjunctului Comandamentului Suprem al Forţelor 
Aliate în Europa (SACEUR) ale NATO care va comanda, în 
principiu, o operaţie condusă de UE, în virtutea aranjamentelor Berlin 
+ (acesta este totdeauna un european), precum şi opțiuni de 
comandament european ale NATO; 

- modalități de consultare NATO-UE în contextul unei operaţii 
de gestionare a crizelor condusă de UE, care face apel la mijloace şi 
capacități ale Alianței; 

- integrarea în sistemul specific NATO de realizare a planurilor 
de apărare, pe termen lung, a nevoilor şi capacităţilor militare care 
pot fi achiziţionate pentru operaţii militare conduse de UE, 
temeinic antrenate în vederea unor operaţii conduse fie de Alianţă, fie 
de Uniune. 

Aranjamentele Berlin + au fost deja aplicate în teren, la 31 
martie 2003, în cadrul Operaţiei Concordia, conduse de UE. Această 
operaţie a preluat, de fapt, Operația Allied Harmony, condusă de 
NATO în Fosta Republică Iugoslavă a Macedoniei. Concordia a luat 
sfârşit la 15 decembrie 2003, fiind înlocuită prin Operația Proxima, o 
misiune de poliție condusă de UE. Conform aranjamentelor Berlin +, 
adjunctul SACEUR a fost numit comandant al operaţiei pentru 
această primă misiune militară de menţinere a păcii condusă de UE. 

Mai mult, în vederea sprijinului în ceea ce priveşte planificarea 
strategică, la Marele Cartier General al Puterilor Aliate (SHAPE) al 
NATO de la Mons, din Belgia, a fost instalat un Stat Major 
Operațional (SMO) al UE, iar la AFSOUTH de la Neapole (care 
constituie comandamentul forței interarme a NATO pentru operaţiile 
din Balcani), s-a constituit un „Element de comandament al UE 

(EUCE)“. Şef al statului major al EUCE a fost anumit chiar şeful 
statului major al AFSOUTH, asistat de un director al UE pentru 
operaţii”. 


2.2. Parteneriatul pentru Pace. Parteneriate euro-atlantice 


La Istanbul, la 29 iunie 2004%, reprezentanţii Parteneriatului 
pentru Pace şi ai celor 46 de state membre ale Consiliului partene- 
riatului euro-atlantic (CPEA) şi-au reafirmat voinţa de a urmări 
realizarea obiectivului fundamental al acestui parteneriat, acela de a 
consolida şi de a extinde pacea şi stabilitatea în regiunea euro- 
atlantică. Au participat şi reprezentanţi ai zonelor care, în acest 
moment, beneficiază de sprijinul comunităţii euro-atlantice. S-a 
discutat problema lărgirii misiunii Forţei Internaţionale de Asistenţă 
de Securitate (ISAF) din Afghanistan, astfel încât, pentru prima dată 
după multe secole, în această ţară să se instaleze pacea şi stabilitatea, 
iar oamenii de aici să beneficieze de avantajele integrării depline în 
comunitatea internațională. S-a ajuns la concluzia — foarte importantă 
pentru viitor — că securitatea fiecărei țări din spaţiul euro-atlantic 
depinde şi de securitatea şi stabilitatea Afghanistanului, această țară 
aflată totdeauna pe o dureroasă falie strategică. 

Tot aici s-a discutat despre toate zonele şi mediile de care 
depinde securitatea spaţiului european şi a celui euro-atlantic. În 
legătură cu aceste zone se consideră că o strategie eficientă ar trebui 
să aibă în vedere: 

- observarea, monitorizarea şi gestionarea procesului de 
stabilizare din Bosnia şi Herţegovina şi din Kosovo; 

- observarea şi monitorizarea alegerilor din Serbia şi 
Muntenegru; 

- verificarea îndeplinirii condiţiilor de către ţările din zonă care 
au solicitat să adere la Parteneriatul pentru Pace; 

- combaterea flagelului terorist, punându-se în aplicare Planul 
de acțiune a Parteneriatului împotriva terorismului, stabilit de Aliați 
şi de Parteneri. 


3 Parteneriat strategique NATO-UE.pdf., pp. 3-10. 
* Bttp:/Awww.otan.nato.intpress(2hg.nato.int 

Esenţa discuţiilor de aici — de altfel, esenţa întregului dinamici 
a relaţiilor euro-atlantice — este aceea ca parteneriatul respectiv să se 
remodeleze şi să se adapteze în permanenţă la realități şi cerințe, 
astfel încât el să răspundă nevoilor diferiților parteneri. 

În această privinţă, a fost salutată intenţia NATO de a acorda 
un loc special, în strategia sa, relațiilor cu statele din Caucaz şi din 
Asia Centrală. Pentru o astfel de misiune a fost destinat câte un agent 
de legătură în fiecare regiune. Ca urmare a perspectivelor pe care le 
deschide o strategie viabilă de parteneriat, mai multe ţări din cele 
două regiuni-problemă s-au angajat într-un proces de stabilire a unui 
plan individual pentru accesul la Parteneriat. Spațiul euro-atlantice 
devine astfel generator de parteneriate. Experienţa Parteneriatului 
pentru Pace, care a adunat în acelaşi concept de colaborare țări 
extrem de diferite, unele dintre ele aflate pe falii strategice milenare, 
reprezintă o pledoarie pentru strategia de parteneriat. Parteneriatul 
pentru Pace susține procesul de transformare a Alianţei. Conţinutul 
acestuia este dat de noile roluri şi misiuni ale NATO şi susţin 
conceptul strategic revizuit. În 1997, a intrat în funcţiune Comisia 
NATO-Ucraina, iar în mai 2002, a luat ființă Consiliul NATO-Rusia. 


Parteneriatul strategic UE — Orientul Mijlociu 


În urma reuniunii de la 26 martie 2004 de la Bruxelles, 
Consiliul European a aprobat ceea se numeşte „Parteneriatul strategic 
dintre Uniunea Europeană, regiunea mediteraneană şi Orientul 
Mijlociu“, prin care se vizează cooperarea între cele două părţi, în 
spiritul parteneriatului, pentru favorizarea păcii, prosperității şi 
progresului în regiune şi care se fundamentează pe instrumentele 
procesului de la Barcelona”. 

De aici rezultă strategia globală a Uniunii Europene referitor la 
această regiune. Această strategie va pune bazele acțiunii ulterioare a 
UE şi, în consecinţă, ale contribuţiei complementare (dar autonome) 
a Uniunii Europene la iniţiativa denumită „Marele Orient Mijlociu“, 
lansată de Statele Unite în cadrul G8. Această strategie are o serie de 
puncte de convergență, printre care: 


Shttp://www.auswaertiges-amt.de/www/fr/aussenpolitik/regionalkonzepte/ 
nahost/eu_partnerschaft_html 

- parteneriatul va trebui să fie piatra unghiulară a strategiei; 

- parteneriatul strategic se va axa, în principal, pe țările din 
Africa de Nord şi din Orientul Mijlociu; 

- strategia va trebui să ţină seama de particularităţile şi nevoile 
fiecărei țări din regiune, fără ca obiectivul să fie acela de a aplica o 
metodă unică; 

- pentru a se răspunde preocupărilor ţărilor din regiune, această 
strategie va lua în consideraţie conflictul din Orientul Apropiat şi 
chestiunea Irakului; 

- strategia se va baza şi pe structurile zonale existente (spre 
exemplu, parteneriatul euro-mediteranean şi conlucrarea cu Consiliul 
de Cooperare din Golf); 

- o viziune largă privind conceptul de securitate care să 
răspundă preocupărilor interne ale regiunii (spre exemplu, şomajul şi 
subdezvoltarea economică); 

- strategia va încuraja progresul pe calea democraţiei şi 
respectului drepturilor omului; 

- trebuie să se realizeze un angajament pe termen lung, care să 
fie coerent şi pus în aplicare cu fermitate şi pragmatism. 

Există 11 obiective şi principii-cheie ale UE în ceea ce priveşte 
strategia pentru regiunea Mediteranei şi Orientului Mijlociu: 

1. Obiectivul principal este promovarea unei zone comune de 
pace, prosperitate şi progres, menţinerea unor relaţii strânse, fondate 
pe cooperare şi care să răspundă, în măsura posibilului, cererilor ce 
vin din regiune. 

2. Strategia de parteneriat se va realiza cu prioritate între UE 
şi țările din Africa de Nord şi din Orientul Mijlociu. 

3. Rezolvarea completă a conflictului arabo-israelian va 
constitui o prioritate strategică. Realizarea unui progres în cadrul 
procesului de pace din Orientul Mijlociu nu trebuie să fie o condiţie 
prealabilă pentru realizarea de reforme în regiune şi invers. Toate 
cele două dimensiuni ale acestui proces trebuie să fie urmărite în 
parteneriat cu aceeaşi determinare. 

4. Parteneriatul va însemna un angajament durabil şi pe 
termen lung. 

5. Parteneriatul presupune consolidarea dialogului politic al 
UE cu regiunea. 

6. UE va folosi dialogul din cadrul parteneriatului pentru a-şi 
exprima poziţia sa în ceea ce priveşte respectarea drepturilor omului 
şi statul de drept. 

7. Promovarea acţiunii de cooperare în materie de combatere 
a terorismului, arme de distrugere în masă şi non-proliferare. 

8. UE va conlucra cu partenerii din regiune pentru sprijinirea 
reformelor în domeniile economic, politic şi social, printr-un 
angajament, alături de intervenţiile publice şi civile şi ţinându-se 
seama de cadrul definit prin raporturile pertinente ale PNUD asupra 
dezvoltării umane în termeni de educaţie, libertăţi fundamentale şi 
consolidare a drepturilor femeilor. 

9. Consolidarea dialogului cu regiunea în materie de 
securitate, inclusiv în ceea ce priveşte inițiativele partenerilor 
mediteraneeni în cadrul PESA, pe de o parte, şi, pe de altă parte, în 
ceea ce priveşte relația NATO — UE. 

10. Modernizarea cadrului regulamentar şi liberalizarea 
importurilor şi exporturilor care să permită UE să acţioneze în 
favoarea adeziunii la OMC a țărilor din regiune, ceea ce va favoriza 
ameliorarea mediului întreprinderilor. 

11. UE va coopera strâns cu Statele Unite, ONU şi cu alți 
factori exteriori în realizarea acestor obiective. 

Aceste obiective sunt ale UE, dar nu privesc numai Uniunea 
Europeană. Se preconizează ca ele să fie realizate prin parteneriat 
euro-atlantic, prin cooperare cu Rusia şi cu alți actori interesaţi de 
regiune şi din regiune. Intervenţia Statelor Unite şi a membrilor 
coaliției în Irak şi opoziția unor ţări din UE (Germania, Franța, 
Belgia) la o astfel de soluţie au creat unele probleme în ceea ce 
priveşte parteneriatul euro-atlantic pentru Orientul Mijlociu, dar nu 
au pus la îndoială eficiența şi necesitatea acestuia. Există, de 
asemenea, neconcordanţe şi lipsă de unitate euro-atlantică în ceea ce 
priveşte rezolvarea conflictului arabo-israelian, considerată esențială 
pentru stabilizarea Orientului Apropiat. Deşi unele dintre aceste 
divergențe sunt pe cale să se rezolve, punerea în aplicare a celor 11 
obiective ale UE de parteneriat strategic cu regiunea Mediteranei şi 
cu Orientul Mijlociu nu este uşoară. Există însă o voinţă politică 
europeană pentru punerea în operă a unui parteneriat strategic cu 
Orientul Mijlociu. 

Una dintre cheile rezolvării situației din Orientul Mijlociu o 
constituie rezolvarea celei din Orientul Apropiat, adică a conflictului 
arabo-israelian. Aici lucrurile nu avansează foarte mult, între UE şi 
SUA existând unele neconcordanţe în ceea ce priveşte rezolvarea 
efectivă a ostilităţilor. Dar UE acordă o atenție cu totul specială 
rezolvării acestui conflict din proximitatea frontierelor sale. În acest 
sens, Consiliul a şi numit un reprezentant al UE pentru procesul de 
pace din Orientul Mijlociu. În acelaşi timp, UE îşi reafirmă 
angajamentul său pentru reconstrucția economică a regiunii. Însă, 
lipsa unei perspective clare în ceea ce priveşte asigurarea păcii, 
şansele de reuşită a reformelor pe care le doreşte UE în această 
regiune sunt minime. 


Parteneriatul euro-mediteranean (Euro-med) 


În 1995, a fost creat un parteneriat euro-mediteranean — Euro- 
med — care lega Europa de vecinii săi imediaţi (Maroc, Algeria, 
Tunisia, Iordania, Egipt, Israel, Turcia, Siria, Liban şi Autoritatea 
Palestiniană)”. Unul dintre obiectivele acestui parteneriat este să 
favorizeze dialogul politic şi dialogul în materie de securitate, 
relațiile economice, crearea unei zone de liber schimb, relaţiile 
sociale şi umane. Dialogul politic şi cel pe linie de securitatea în 
cadrul acestui parteneriat vizează problema armelor de distrugere în 
masă, terorismul şi drepturile omului. 

Uniunea Europeană a elaborat o strategie în ceea ce priveşte 
desfăşurarea întâlnirilor. Este singurul mod în care Israelul, Siria, 
Autoritatea Palestiniană şi Libia (ca observator) se pot afla la aceeaşi 
masă. 

Esenţa parteneriatului  euro-mediteranean constă însă în 
ajutorul economic şi financiar acordat de UE acestor ţări în vederea 
modernizării lor. S-au semnat acorduri de asociere cu toți partenerii 
mediteraneeni (mai puţin unul). Când toate aceste acorduri vor intra 
în vigoare, se va realiza şi acel cadrul de liber schimb nord-sud. 

În concluzie, parteneriatul euro-mediteranean, ca şi cel UE — 
Orientul Mijlociu, se bazează pe o largă participare la rezolvarea 


i http://www.auswaertiges-amt.de/www/fr/aussenpolitik/regionalkonzepte/ 


nahost/eu_partnerschaft_html 

problemelor regiunii, între care cea mai substanţială acțiune se 
întrevede din partea parteneriatului euro-atlantic.Există însă şi un 
parteneriat între NATO şi zona Mediteranei. Joi, 25 noiembrie 2004, 
la Alger, secretarul general al NATO, Jaap Hoop Scheffer, a declarat 
că parteneriatul NATO -— zona mediteraneană se bazează pe trei 
principii fundamentale: 

- coresponsabilitatea; 

- complementaritatea; 

- respectarea specificităţii fiecărei țări. 

NATO nu va interveni în crizele africane şi nord-africane decât 
atunci şi numai atunci când respectivele țări solicită în mod expres 
acest lucru. 


2.3. Parteneriatul strategic româno-american 


Există un concept — RAME! — prin care se materializează unele 
aspecte concrete ale parteneriatului strategic româno-american. El 
ţine cont de interesele ambelor țări şi constituie o formă concretă de 
parteneriat strategic. Spre exemplu, în cadrul acestui parteneriat, 
Camera de Comerţ şi Industrie a României şi a Municipiului 
Bucureşti (CCIRB) a convenit un acord cu Centrul de Producţie 
Chicago (CMC) pentru derularea în ţara noastră a unui Program 
propriu de consultanță şi asistență pentru dezvoltarea, pe baze 
competitive, a IMM-urilor româneşti, prin realizarea unor legături de 
durată cu reţeaua de deservire a IMM-urilor americane. 

Centru de Producţie de la Chicago (CMC), membru al 
Programului Parteneriatului de Dezvoltare a Producției, este finanțat 
de guvernul american. El acordă servicii şi asistență IMM-urilor din 
sectorul de producţie. Centrul ajută întreprinderile să depăşească 
anumite bariere şi să devină competitive, facilitându-le accesul la 
tehnologie. Acest Centru dispune de o reţea internațională denumită 
Manufacturing Partnership International — MPI, care a preluat 
conducerea operațiunilor internaționale americane ale CMC. Centrul 
de la Chicago, prin rețeaua sa internațională de parteneriat în 
producţie, şi CCIRB au convenit să înfiinţeze, la Bucureşti, un Birou 
RAME, ca o activitate comună a instituţiilor publice şi organizațiilor 


7 Romanian — American Manufacturing Extension. 

cu preocupări în sprijinirea IMM-urilor din România. Proiectul 
RAME, semnat in iulie 1998, va fi promovat şi în Europa de Est, ca 
furnizor de servicii pentru internaționalizarea IMM-urilor. Biroul 
RAME urmăreşte promovarea activă şi accesul mai uşor, cu investiții 
minime, a firmelor româneşti pe piaţa SUA şi pe alte pieţe potenţiale 
din UE, Rusia, Asia etc., în procesul de globalizare şi interna- 
ționalizare a producției şi afacerilor. 

Avantajele proiectului RAME, ca expresie concretă a partene- 
riatului strategic româno-american, sunt numeroase: Între ele se 
situează şi următoarele: 

- pachetele de programe au fost verificate pe piaţa americană şi 
pe alte pieţe şi s-au dovedit a fi eficiente; 

- se realizează un transfer de tehnologie sau know-haw; 

- furnizează servicii de calitate, consultanță şi studii de 
fezabilitate sau de cercetare prin specialiştii din Centre de Cercetare, 
Universităţi şi firme de consultanță; 

- oferă posibilitatea participării la târguri şi expoziţii în spaţii 
ale CMC în SUA; 

- sprijină IMM-urile româneşti pentru a fi competitive pe 
pieţele externe, prin alinierea la standardele americane şi europene; 

- facilitează obţinerea de rezultate imediate şi propagarea de 
efecte economice la nivel naţional; 

- sprijină obţinerea de investiţii străine în România; 

- sprijină fuziunea cu firme americane şi extinderea pe alte 
pieţe. 

În cadrul aceluiași parteneriat strategic, Statele Unite acordă 
asistență României în modernizarea forţelor armate, în integrarea în 
NATO, iar România participă, alături de SUA şi de partenerii din 
NATO, la operaţiile militare din zonele conflictuale. Există şi alte 
aspecte — unele controversate? — ale parteneriatului strategic româno- 
american, dar un astfel de parteneriat este nu numai avantajos, ci şi 
foarte necesar pentru România. 


5 Acordul încheiat cu partea americană prin care România se obligă să nu predea TPI 
militarii americani aflați pe teritoriul nostru. 

Capitolul 3. Parteneriate eurasiatice 


3.1. Un nou heartland. Un nou rimland 


Parteneriatul strategic Rusia — Uniunea Europeană 


Problema parteneriatului strategic dintre Rusia şi Uniunea 
Europeană este esențială pentru reconfigurarea mediului european şi 
eurasiatic de securitate. Pentru realizarea şi activarea acestui 
parteneriat s-au întreprins multe acțiuni. În continuarea lor, în 
octombrie 2004, ministrul rus al afacerilor externe, Serghei Lavrov, a 
negociat, la Haye, cu înalți responsabili europeni, un „parteneriat 
strategic“ care urma să fie pus în aplicare în urma unui acord special 
după summit-ul UE — Rusia din 11 noiembrie. 

Moscova refuzase să semneze un acord de „nouă vecinătate 
europeană“ pe care UE doreşte să-l realizeze cu toți vecinii săi, după 
extinderea cu 10 state de la 1 mai 2004, pe motiv că Federația Rusă 
este o mare putere mondială şi nu poate fi tratată, în relația 
europeană, precum Ucraina sau Republica Moldova. Dar statul ei de 
putere mondială nu poate fi exercitat, în mod credibil, decât împreună 
cu Uniunea Europeană sau cu sprijinul acesteia. Rusia are 2.200 km 
de frontieră cu UE, iar acest lucru nu poate fi tratat oricum. Există, în 
toată Rusia, de la Marea Neagră la Vladivostok, încă de pe vremea 
lui Dostoievski şi a lui Lev Gumilev, o „dorință europeană“ 
semnificativă. Această „dorință europeană“ se manifestă şi astăzi, tot 
aşa, de la Marea Neagră la Vladivostok, cu condiţia ca respectivul 
oraş să nu fi devenit, între timp, sino-japonez?. La summit-ul istoric 
de la Sankt Petersburg, din 31 mai 2003, în cadrul cooperării Rusia- 
UE, au fost create patru spaţii comune de cooperare în domeniile: 

e economic, 
e securitate şi stabilitate interioară; 
e securitate şi stabilitate exterioară; 


” Dimitri de Kociko, Europe-Russie: Voisinage ou integration apres l'élargissement 
de l'UE?, www.Russomania. 

e cercetare şi educație. 

Cu Rusia, s-a subliniat atunci, UE ar trebui să realizeze un 
parteneriat strategic îndeosebi în patru domenii: 

1. schimburi şi investiţii europene în transporturile 
ruseşti, în telecomunicaţii şi în proiectele energetice; 

2. cooperare în aplicarea legilor, în ceea ce priveşte 
drepturile omului şi în probleme de non-proliferare a armelor de 
distrugere în masă; 

3. rezolvarea problemelor contencioase de frontieră cu 
Estonia şi Letonia; 

4. negocierile în favoarea acordării vizelor turistice 
gratuite pentru cetăţenii ruşi care doresc să călătorească în Europa. 

La 11 noiembrie 2004, la summit-ul de la Haye, nu a fost încă 
semnat acordul de parteneriat. Rusia şi UE nu au căzut de acord 
asupra tuturor problemelor care se cer soluționate, dar negocierile, 
deşi înaintează greu, au rămas deschise şi necesare. Semnarea acestui 
acord de parteneriat strategic pe cele patru domenii deja convenite a 
fost amânată pentru luna decembrie. 

Rusia este interesată într-un astfel de parteneriat, întrucât 
relaţia europeană este fundamentală pentru configurarea viitorului 
mediu strategic de securitate eurasiatic şi de rolul Federaţiei Ruse şi 
UE în raport cu polul sino-coreeano-nipon. De asemenea, şi Uniunea 
Europeană este interesată de dezvoltarea unui astfel de parteneriat, 
atât pentru relaţia specială cu Rusia, cât şi pentru accesul terestru 
rapid, prin spațiul Rusiei, în China, în Asia Centrală şi în Asia de 
Sud-Est. Dar Uniunea Europeană vizează, prin acest parteneriat, şi 
consolidarea poziţiei sale în raport cu partenerul strategic de peste 
ocean, Statele Unite ale Americii. 

Cu timpul, acest parteneriat poate duce la realizarea unei 
puternice entități eurasiatice care, într-un fel, ar însemna edificarea 
heartland-ului de care vorbea Harold F. Mackinder. Cu investiţiile 
europene şi resursele energetice asiatice (caspice, siberiene şi cele din 
Orientul Îndepărtat) şi prin construirea unui mediu de securitate stabil 
(dezamorsarea sau controlarea şi gestionarea vechiului foaier 
perturbator” şi rezolvarea problemelor Caucazului!!), acest spaţiu ar 


10 Foaierul perturbator se întinde între nordul Mării Caspice şi Manciuria şi s-a 
caracterizat, din antichitate, prin migrația popoarelor războinice şi crearea marilor 

putea deveni, în timp, cel mai puternic pol de putere mondială. Până 
atunci, se cer însă rezolvate o mulţime de probleme grave ale 
frontierelor interioare ale spațiului asiatic şi chiar eurasiatic. 
Parteneriatul strategic UE — Rusia ar putea constitui un prim pas în 
rezolvarea acestor mari probleme. 

În general, constituirea unei entităţi eurasiatice ar trebui să 
treacă printr-o serie de etape în care cele mai importante ar putea fi 
următoarele: 

- definitivarea şi punerea în operă a unor parteneriate strategice 
importante — China-Rusia, India-Rusia, UE-Rusia, Statele Unite- 
Rusia, UE-China, eventual, Japonia-Rusia, Japonia-China, Statele 
Unite-China etc. —, dar şi a altora, care ar asigura o anumită ordine în 
rezolvarea marilor probleme cu care se confruntă acest spațiu; 

- rezolvarea problemelor de frontieră; 

- consolidarea entităților statale şi a relațiilor dintre ele; 

- rezolvarea situațiilor conflictuale, îndeosebi în zonele de falii 
şi în cele de graniță; 

- rezolvarea sau ameliorarea problemelor generate de 
decalajele economice, tehnologice şi informaţionale; 

- rezolvarea, sau, măcar, gestionarea presiunilor demografice 
(migrații masive) exercitate asupra Orientului Îndepărtat rusesc şi 
Siberiei Centrale de populaţiile chineză şi islamică; 

- realizarea şi amplificarea dialogurilor culturale. 

Uniunea Europeană este şi trebuie să fie un partener şi un actor 
important în această construcție eurasiatică, iar Rusia, un pivot 
puternic şi stabil. Rolul Rusiei de pivot geostrategic eurasiatic 
(heartland) este dat, atât de imensele resurse energetice şi de materii 
prime de care dispune, cât şi de parteneriatele strategice realizate în 
zonă. Parteneriatul strategic cu Statele Unite ale Americii conferă 


conflicte între populaţiile sedentare şi cele migratoare. În cele din urmă, populaţiile 
migratoare războinice au fost asimilate, dar foaierul perturbator nu a fost niciodată 
dezamorsat. Şi astăzi, din acest spaţiu, se continuă atât migrațiile de populații, cât şi 
traficul de materii prime pentru fabricarea drogurilor care se vând pe piața 
occidentală. 

! Desigur, această viziune este simplificată. Asia se confruntă cu numeroase 
probleme, atât în ceea ce priveşte dezvoltarea economică inegală şi diversitatea de 
civilizații, cât şi recrudescența unor doctrine fundamentaliste, a crimei organizate, 
traficului de droguri şi migrației. 

Rusiei rolul de pivot mondial, de unde rezultă că mediul de securitate 
planetar depinde în mare măsură şi de restructurarea şi stabilitatea 
acestui spaţiu. Mai mult, Rusia îşi propune ca, în decurs de zece ani, 
să fie în măsură să îşi depună candidatura la Uniunea Europeană. 
Acest eveniment ar fi cel mai important pas în realizarea unității 
eurasiatice. 


Parteneriatul strategic China — Rusia 


Relaţiile de parteneriat strategic dintre China şi Rusia au o 
importanță foarte mare nu numai pentru mediul de securitate din 
Extremul Orient, de pe continentul asiatic şi din zona Asia-Pacific, ci 
şi pentru mediul de securitate din întreaga lume. Rusia şi China au o 
frontieră comună de 7.000 de kilometri, iar problemele de frontieră, 
atât în zona Amurului, cât şi în restul acestui spaţiu imens nu sunt 
puţine. De-a lungul anilor, Rusia şi China şi-au disputat cele peste 
2.400 de insule de pe Amur, iar prin anii *980, au avut loc chiar 
ciocniri violente ale forțelor aflate de o parte şi de alta a frontierei. 

China şi Rusia reprezintă două civilizaţii diferite, chiar 
concurențiale în ceea ce priveşte supremația în spaţiul asiatic. China 
se află, deopotrivă, pe heartland-ul asiatic şi pe rimland, pe lanţul 
muntos Himalaya şi la sud de fostul foaier perturbator, iar această 
postură îi creează unele avantaje, dar şi numeroase provocări. Ea se 
situează, practic, între Asia de Sud-Est, cu marile probleme de aici, 
care țin de criminalitate, terorism, conflicte etnice şi trafic de droguri, 
subcontinentul indian, cu marea cultură şi marea civilizaţie hindusă, 
şi Asia Centrală, care, în pofida prezenţei americane (şi ca efect al 
parteneriatului ruso-american), încă nu-şi găseşte ritmul şi echilibrul, 
dar nu ca liant între aceste zone tradițional conflictuale, ci ca un mare 
spaţiu ce separă şi ca un pivot ce nu adună, ci respinge. 

Problema cu valoare strategică pentru China nu este neapărat 
relația cu vecinii săi, ci realizarea unității acestui spațiu imens din 
interiorul frontierelor sale, cu zone suprapopulate, minorități, tradiții 
de mii de ani, care nu mai poate fi unificat, apărat şi stăpânit printr-un 
nou zid, ci, în primul rând, printr-o strategie economică pe termen 
lung pe măsură. China are numeroase resurse, dar şi mari nevoi de 
resurse, îndeosebi energetice. Ea are mari proiecte şi participă activ la 
realizarea marilor proiecte de valorificare a resurselor energetice din 

Asia Centrală şi din imensul spaţiu rusesc. Ea face parte, împreună cu 
Coreea de Sud, cu Japonia şi cu Rusia, din Forumul Asia de Nord Est 
care are ca obiectiv exploatarea şi transportul petrolului siberian şi 
din Extremul Orient şi realizarea unei puternice rezerve strategice 
energetice; 

Parteneriatul sino-rus nu este antiamerican, nici antieuropean; 
el nu vizează neapărat crearea unui pol de putere ruso-chinez (deşi nu 
trebuie exclusă o astfel de eventualitate), ci valorificarea resurselor 
existente aici şi consolidarea celor doi poli de putere — Rusia şi 
China. La o analiză atentă se poate avansa ipoteza că întărirea 
economică a Chinei, a Rusiei şi a Indiei în acest imens spaţiu repre- 
zintă, pe de o parte, un proces modern al frontierelor (în sensul 
consolidării, prin mijloace economice şi politice, a unităţii spațio- 
civilizaționale) şi, pe de altă parte, crearea unor puternici pivoţi pe 
care să se sprijine o eventuală strategie a unei puternice entității 
asiatice şi, în perspectivă, eurasiatice. 

Aşadar, parteneriatul sino-rus este, în acelaşi timp, unul prag- 
matic, pe principiul do ut des, şi unul de perspectivă, în sensul că, 
prin acest sistem de relaţii, Rusia şi China doresc ca, în etapa 
multipolarităţii, să pătrundă ca doi poli de putere extrem de puternici, 
în măsură să reziste (individual sau prin cooperare) confruntărilor de 
atunci. 

Aşadar, parteneriatul strategic ruso-chinez vizează: 

e consolidarea economiilor fiecărei țări, astfel încât fiecare să 
devină o puternică entitate în spaţiul asiatic şi în Asia-Pacific; 

e colaborarea la exploatarea petrolului din zona siberiană şi din 
cea a Asiei Centrale şi realizarea unor puternice rezerve care să facă 
faţă oscilaţiilor pieţei şi marilor probleme energetice ale viitorului; 

e realizarea unui mediu de securitate în regiune, asigurarea 
stabilităţii, atât în zonele de contact, cât şi în spaţiile de interes; 

e combaterea terorismului şi a crimei transfrontaliere; 

e gestionarea crizelor şi situațiilor conflictuale din regiune; 

e reducerea efectelor de falie prezente în acest spaţiu imens şi 
controlul  foaierului perturbator, independent, prin cooperare 
bilaterală sau multilaterală, inclusiv cu participare americană. 

Primul ministru chinez, cu ocazia vizitei preşedintelui Vladimir 
Putin de la jumătatea lunii octombrie 2004 în China, a avansat cinci 
propuneri pentru consolidarea relațiilor sino-ruse: 

1. punerea în aplicare a programului de acţiune prevăzut 
în Tratatul sino-rus de bună vecinătate, prietenie şi cooperare, semnat 
la 16 iunie 2001, pentru promovarea constantă a relaţiilor dintre cele 
două țări; 

2. accelerarea deschiderii pieţei, dezvoltarea comerțului, 
ameliorarea structurilor de comerţ, standardizarea ordinii comerțului 
şi tratarea, într-o manieră apropriată, a problemelor care privesc cele 
două părți perfecționând mecanismele de alertă şi de consultare; 

3. creşterea investițiilor mutuale şi consolidarea 
cooperării în acest domeniu (partea chineză a declarat că este în 
măsură că sporească investițiile sale în Rusia în domeniul 
infrastructurilor, exploatării petrolului şi gazelor naturale şi în 
materia de înaltă tehnologie); 

4. alcătuirea cât mai repede posibil a unui plan pe termen 
lung pentru cooperare bilaterală în domeniul energiei, cu scopul de a 
realiza un nou pas în domeniul colaborării energetice; 

5. încurajarea cooperării în regiunile frontaliere, benefică 
pentru ambele părți. 

Putin a remarcat progresele acestui parteneriat strategic, care 
este opera lui, şi s-a asigurat de sprijinul Chnei (ca şi de cel al Uniuni 
Europene şi Statelor Unite) pentru intrarea Rusiei în Organizaţia 
Mondială a Comerţului (OMC). În 2020, investiţiile chinezeşti în 
Rusia vor atinge 12 miliarde de dolari. 

În ceea ce priveşte dezvoltarea parteneriatului strategic sino- 
rus, preşedintele chinez a propus patru principii: 

1. Respect mutual, tratament egal, susţinere reciprocă şi 
consolidare a încrederii politice (cele două ţări trebuie să-şi respecte, 
una alteia, poziţia, politica internă şi cea externă privind suveranitatea 
de stat şi integritatea teritorială); 

2.  Complementaritate, avantaj reciproc şi dezvoltare 
comună pe termen lung (cooperare bilaterală, stimulare a dezvoltării 
continue a schimburilor comerciale, cooperare în ceea ce priveşte 
investițiile, lărgire a cooperării în domeniul investiţiilor, proiecte 
energetice şi de înaltă tehnologie, cooperare regională locală); 

3. Crearea în comun a unui mediu propice cooperării pe 
bază de coordonare, colaborare şi încredere reciprocă (comunicare şi 
coordonare bilaterală în probleme internaţionale şi regionale, 
susținere a multilateralismului şi rolului ONU în soluționarea 
problemelor internaționale, promovarea unei noi ordini politice şi 
economice juste şi raționale); 

4. Învăţare împreună şi extindere a schimburilor de opinii 
în vederea creării unei baze sociale solide pentru a se putea transmite 
prietenia din generaţie în generație (schimburi culturale şi sociale, 
aprofundare a prieteniei tradiționale). 


Parteneriatul strategic India — SUA 


În vederea consolidării poziţiei lor pe rimland, îndigurii şi 
controlului foaierului perturbator şi creării unor condiţii favorabile 
stabilității şi securității acestui spațiu imens, SUA doresc un 
parteneriat strategic cu India. Desigur, şi India este profund interesată 
într-un astfel de parteneriat. Pe 21 septembrie, s-a consemnat 
încheierea primei faze a dialogului privind parteneriatul strategic 
dintre India şi Statele Unite, iar în luna octombrie 2004, la New 
Delhi, au avut loc discuţii asupra celei de a doua faze a viitoarelor 
etape în parteneriatul strategic dintre cele două ţări (NSSP). Aceste 
etape vizează: 

- comerțul cu sisteme de înaltă tehnologie; 

- programele nucleare civile şi militare; 

- programele spațiale; 

- consolidarea cooperării în domeniul apărării. 

Deja Statele Unite au redus restricțiile în ceea ce priveşte 
furniturile de echipamente high tech şi tehnologiile pentru progra- 
mele civile nucleare şi spaţiale, ceea ce reprezintă un pas foarte 
important în dezvoltare acestui parteneriat. De asemenea, Organizaţia 
Cercetărilor Spațiale din India a fost scoasă de pe lista interdicțiilor, 
fiind astfel înlăturat unul dintre obstacolele importante din relațiile 
strategice indo-americane!?. 

Prin acest parteneriat, India vizează: 

- accesul la high tech; 


1? http://fr1.chinabroadcast.cn/1/2004/10/10/104@43460.htm 

- accesul la IT şi dezvoltarea unui sistem de comunicații 
performant; 

- accesul la resursele energetice, îndeosebi la cele din Asia 
Centrală; 

- creşterea rolului Indiei pe rimland. 

Printr-un parteneriat strategic cu Statele Unite şi, în acelaşi 
timp, dezvoltând parteneriatul deja existent cu Rusia, India ar putea 
deveni o ţară-pivot pe rimland, care să participe activ la construcția 
unui mediu stabil de securitate în Asia de Sud. La urma urmei, India 
este cea mai importantă ţară din Asia de Sud, iar stabilitatea ei este 
esențială, atât pentru securitatea zonei, cât şi pentru echilibrarea 
situaţiei strategice din Asia, din zona Pacificului şi din cea a 
Oceanului Indian. 


Un posibil parteneriat strategic India — UE 


Comisia Europeană a propus, la 16 iunie 2004, iar Consiliul din 
11 octombrie a aprobat realizarea unor relații între India şi UE la 
nivel de parteneriat strategic. India a primit cu căldură o asemenea 
propunere. Acest parteneriat strategic vizează, deocamdată, consoli- 
darea schimburilor politice, comerciale şi culturale. UE acordă 
acestui parteneriat acelaşi nivel de importanță cu cel al parteneriatelor 
cu Statele Unite, Canada, China şi Rusia!?. El se înscrie în strategia 
marilor puteri ale lumii de stabilizare a tuturor zonelor posibil 
conflictuale, de realizare a unor reţele de parteneriate strategice în 
primul rând între polii de putere economică, culturală şi militară ai 
lumii şi de asigurare a non-conflictualității competiţiei pentru resurse. 


Parteneriat strategic China — Asia de Sud-Est 


Un parteneriat strategic între China şi Asia de Sud-Est este în 
curs de realizare. În noiembrie 2002, Indonezia şi China au hotărât să 
realizeze un parteneriat strategic între ele, în toate domeniile, inclusiv 
în cel al apărării şi securității. Obiectivele concrete ale acestui 
parteneriat urmau să fie discutate ulterior, adică spre sfârşitul lunii 


13 http://hwww.fenetreeurope.com/actu/2004/11/a_3506.htm 

noiembrie. Oricum, ele nu pot fi diferite de cele ale parteneriatelor 
strategice realizate între diferite ţări şi centre de putere din zonă!”. 


Parteneriatul strategic China — Mexic 


China şi Mexicul sunt membre ale Forumului de Cooperare 
Economică Asia-Pacific (APEC). Relaţiile dintre cele două ţări 
vizează îndeosebi domeniul economic, dar nu numai. 

Relaţiile dintre China şi Mexic, deşi par conjuncturale, fără 
orizonturi prea mari, pot avea, totuşi, câteva dimensiuni şi implicaţii 
extrem de importante cum ar fi: 

- prezenţa chineză în America Latină, în imediata vecinătate a 
marilor comunități chineze din Statele Unite; 

- realizarea unui cap de pod economic şi cultural pe acest 
continent, în zona lui latină; 

- creşterea rândurilor celor care sprijină China în rezolvarea 
problemei Taiwanului; 

- o mică „îndiguire“ a Statelor Unite ale Americii, probabil, în 
vederea stimulării americanilor să facă un pas în proiectarea unui 
eventual parteneriat strategic sino-american, foarte necesar atât 
pentru APEC, cât şi pentru continentul asiatic. 


3.2. Confruntare şi cooperare în bătălia pentru resurse 
Parteneriatul Rusia — SUA 


Parteneriatul Rusia — SUA, în măsura în care devine substan- 
tial, este deosebit de important, având efecte globale benefice. 
Practic, acest parteneriat înseamnă sfârşitul Războiului Rece şi 
metamorfoza strategiilor de confruntare, în sensul înlocuirii lor, în 
mare măsură (dar nu în totalitate), prin strategii de colaborare. Pentru 
dezvoltarea parteneriatului Rusia — SUA, un rol important l-a avut 
însă întâlnirea de la Washington dintre Bush şi Putin, din septembrie 
2003. Conform unui document pe care Putin l-ar fi prezentat 
omologului său american, unul dintre obiectivele parteneriatului 
strategic Rusia — SUA ar trebui să-l constituie „prevenirea apariției 


14 http://www.vnagency.com.vn/NewsP. 

unor state cu acces la arme atomice, chimice sau biologice care ar 
putea prejudicia interesele naţionale ale Rusiei, ale Americii şi ale 
aliaților lor.“!5. 

Obiectivele parteneriatului strategic ruso-american sunt însă 
mult mai complexe şi mai numeroase. În primul rând, este vorba de 
colaborarea în domeniul resurselor energetice, dar, după dorința 
Rusiei, şi în cel al tehnologiilor de vârf. Rusia dispune de uriaşe 
cantități de petrol şi gaze naturale, iar Statele Unite doresc şi alte 
surse de aprovizionare în afară de cele situate în zona țărilor OPEC. 
Rusia produce în jur de 8,5 milioane de barili zilnic, iar în 2011, cu 
ajutor tehnologic şi financiar, ar putea extrage 10 milioane de barili 
zilnic. Costul transportului petrolului este însă o problemă. Costul 
transportului petrolului!“ din Golful Persic este 2-5 $ pe tonă, pentru 
petrolul din Marea Nordului, de 10 $, pentru petrolul din Marea 
Caspică, de 17 $, iar pentru petrolul siberian, ajunge la 35-45 $. Cel 
din Siberia este foarte scump, dar, cum omenirea se află aproape de 
vârful de sarcină în ceea ce priveşte exploatarea resurselor energetice, 
iar altele noi — convenționale sau neconvenţionale — n-au fost încă 
descoperite, rezultă că preţul trebuie acceptat. Oricum el va creşte. 
Deja barilul a depăşit, în octombrie 2004, cota critică de 50 de dolari, 
ajungând, la New York, chiar la 55 de dolari barilul, ceea ce 
reprezintă un record. 

Recentul proiect Murmansk aduce în prim-plan expresia cea 
mai concretă a sensului parteneriatului strategic Rusia — Statele 
Unite: domeniul energetic. El a fost iniţiat la 1 iunie 2003, la Sankt 
Petersburg, în timpul întâlnirii dintre George W. Bush şi Vladimir 
Putin. Proiectul valorează în jur de 4 miliarde dolari şi constă în 
construirea unei conducte care să transporte petrolul din vestul 
Siberiei spre Murmansk şi, de aici, cu ajutorul petrolierelor, în SUA. 
Conducta va fi gata în 2007. Dependenţa SUA de petrolul Orientului 
Mijlociu se va reduce astfel semnificativ, întrucât se pare că peste 
14% din petrolul necesar SUA va fi adus, începând cu 2010, din 
Rusia”. Ar fi posibil ca, dublându-şi capacitatea de transport, Rusia 


15 http://wrww.racovitan.com/luneta/comment/reply/591/5315 

15 Locotenent-colonel (r) Lester W. Grau, Hidrocarburile şi o nouă regiune 
strategică: Marea Caspică şi Asia Centrală, în „Military Review“, mai-iunie 2001. 
17 Cotidianul „Ziua“, 5 noiembrie 2003, p.15. 

să colecteze din exterior, anual, 35 de miliarde de dolari. Rusia are 
toate şansele să realizeze acest lucru, întrucât există o mare 
concurență între China, Japonia şi SUA în această privință. Forumul 
Asia de Nord-Est (Japonia, China, Coreea de Sud şi Rusia) vizează 
crearea unui forum strategic de rezerve petroliere. Este un obiectiv 
realizabil. Probabil, cele patru ţări concurente — China, Japonia, SUA 
şi Coreea de Sud — vor colabora strâns cu Rusia, în cadrul unui 
parteneriat strategic extins, pentru realizarea unor infrastructuri care 
să permită extragerea şi transportul petrolului siberian spre Oceanul 
Pacific şi spre China. Este drept, Rusia nu are capacitatea de a 
asigura cu petrol nevoile tuturor celor patru țări şi, cel puţin într-o 
primă etapă, va trebui să aleagă între SUA, China şi Japonia. Dar 
Rusia nu doreşte şi nu acceptă să fie doar o furnizoare de materii 
prime. Ea îşi va folosi toată capacitatea ei politică, diplomatică şi 
chiar militară (în sensul forței-suport a demersurilor şi presiunilor 
politice şi diplomatice pe care le face) pentru a-şi dezvolta economia. 
În acest sens, încă din anul 2003, s-a propus realizarea unei Bănci 
pentru Asia de Nord-Est. 

O cooperare în cadrul Forumului pentru Asia de Nord-Est ar 
putea să însemne pentru Rusia: 

- asigurarea condiţiilor financiare pentru exploatarea resurselor 
de petrol şi gaze naturale din Extremul Orient rus şi din Siberia şi 
crearea, în regiunea Nord-Asiatică, a unei rețele de transporturi şi de 
energie care ar constitui baza integrării Rusiei într-o astfel de 
comunitate; 

- realizarea, pe baza noilor infrastructuri, a condițiilor pentru 
consolidarea poziţiei Rusiei de pivot în relaţia strategică dintre 
Uniunea Europeană şi Asia Orientală şi Sud-Estică; 

- atragerea forţei de muncă în această regiune puțin populată 
(deja are loc un proces de migrare a populaţiei islamice din zone 
conflictuale spre Siberia şi a celei chineze spre estul Federaţiei Ruse), 
proces care poate crea însă şi unele probleme etnice, religioase sau 
identitare în viitor; 

- folosirea potențialului ştiinţific rusesc (chiar dacă este în 
scădere, acesta are totuşi suficientă forță şi prestigiu pentru a crea, pe 
termen scurt, avantaje strategice deosebite), atât pentru valorificare 
resurselor energetice, cât şi pentru dezvoltarea economică; 

- crearea unui Fond strategic de rezerve petroliere ar necesita 
investiţii din partea participanţilor şi celor interesaţi'$, în condiţii 
acceptabile (18 — 20 $ barilul). 

Prin aceste obiective de mare amploare, Rusia a început să-şi 
consolideze, alături de China, rolul de ţară-cheie, nu prin impunerea 
forței militare şi a unei strategii disuasive, ci printr-o strategie 
indirectă de potențial, oferind variabile economice extrem de 
atrăgătoare şi de consistente. 

China este dispusă să contribuie la construirea unei conducte 
de 2.200 km din Siberia Estică până la Daking, în nordul teritoriului 
său. Costul unei astfel de conducte se ridică la 2,5 milioane dolari. 
Dar şi Japonia este dispusă să participe cu 7 miliarde de dolari pentru 
construirea unei conducte de 4.500 km din Siberia Estică spre 
Nahodka. Dacă se au în vedere linia de feribot realizată între coasta 
chineză şi Coreea de Sud, modernizarea, de către Federaţia Rusă, a 
reţelei de căi ferate din Coreea de Nord, intenţia japoneză de a realiza 
un tunel submarin spre oraşul coreean Pusan, precum şi alte măsuri 
concrete luate şi realizate în regiune, la care se adaugă parteneriatul 
strategic SUA — India şi încercarea (care se anunţă a fi reuşită) de 
pacificare a Afghanistanului şi a foaierului perturbator (Asia 
Centrală), se conturează destul de clar modul cum vor evolua 
parteneriatele strategice în această zonă şi care va fi, de fapt, 
substanţa lor. La întâlnirea Bush-Putin de la Camp David, din 
septembrie 2003, s-a constatat că relaţiile ruso-americane se află în 
faza de maturitate. Această maturitate a relaţiilor ruso-americane 
constă, în primul rând, în stabilitatea strategică. Aceasta, în viziunea 
rusească, dar şi în cea americană, se realizează prin: 

- colaborarea ruso-americană în combaterea terorismului; 

- cooperarea în domeniul militar, inclusiv în ceea ce priveşte 
NMD (apărarea naţională antirachetă); 

- schimburi comerciale; 

- cooperarea în domeniul ştiinţific, în cel al tehnologiilor de 
vârf, în domeniul tehnologiei informaţiei; 

- cooperarea în domeniul resurselor; 

- cooperarea pe arena internațională etc. 


15 China este foarte interesantă în accesul la resurse de petrol, datorită nevoii acute 
de energie, generată de dezvoltarea impetuoasă a economiei sale. 

3.3. Reconfigurări strategice 


Rolul NATO în configurarea mediului de securitate creşte din 
ce în ce mai mult. Alianţa nu se poate limita la apărarea arealului său, 
ci, potrivit declaraţiilor lui Jaap de Hoop Scheffer în faţa Adunării 
parlamentare a Organizației de la Viena, din 13 noiembrie 2004, 
trebuie, în aceeaşi măsură, să înfrunte amenințările „departe de casă“. 
În acest sens, Alianța acţionează, în momentul de față, în Balcani, 
Afghanistan şi Irak. Prevenirea crizelor şi conflictelor care ar putea 
afecta spațiul Alianţei şi teritoriile membrilor NATO, gestionarea 
acestor situații, prin mijloace specifice, dintre care nu lipsesc 
parteneriatele sau relațiile speciale ale NATO cu diferite țări şi centre 
de putere din zonele potenţial conflictuale, devin elemente importante 
ale strategiei Organizaţiei. O astfel de strategie nu este însă izolată, 
nici opusă altor strategii ale altor organizații sau organisme 
internaționale, ci complementară acestora. Un astfel de parteneriat se 
va reconfigura într-un sistem de sisteme, având o funcţie 
clarificatoare şi integratoare, în care țările nu se vor simți umilite şi 
depersonalizate, ci revigorate şi protejate. 

Vor fi, probabil, trei trepte distincte de restructurare şi 
reconfigurare, care se vor susține şi completa reciproc, având un liant 
colectiv foarte puternic: organismele internaţionale. 

Aceste trepte ar putea fi: 

1. Constituirea unor parteneriate strategice între marile puteri 
(centre de putere), mai întâi, bilaterale, apoi, în rețea; 

2. Constituirea altor parteneriate strategice între diverse ţări, 
organisme etc.; 

3. Integrarea celor din urmă în rețelele de parteneriate ale 
marilor puteri şi constituirea unui sisteme de sisteme (megasistem 
procesual) care să gestioneze şi să optimizeze, în era informaţională, 
relaţiile comunităților şi entităților umane de pe planetă. 

Capitolul 4. Confruntări şi parteneriate în Europa Centrală, 
în Europa de Sud-Est şi în zona Mării Negre 


4.1. Competiţie şi parteneriate 


Parteneriatele strategie înlocuiesc relaţiile de înfruntare sau de 
confruntare, dar nu le exclud, ci, dimpotrivă, substituindu-le, le 
conţin. Oricât de mult s-ar încerca, interesele nu se pot armoniza în 
întregime. Sunt cunoscute disensiunile din cadrul Uniunii Europene, 
ca să nu mai vorbim de cele dintre Statele Unite şi Uniunea 
Europeană, cei mai puternici parteneri strategici din lume. Aceşti 
parteneri au realizat nu numai un sistem de relaţii de colaborare şi 
cooperare viabil şi coerent, ci şi o adevărată entitate civilizațională, 
situată în avanpostul civilizaţiei universale, care va avea un cuvânt 
important de spus în configurarea viitorului planetei. De aici nu 
rezultă că marile puteri formează aceeaşi entitate, că toate vor fi o apă 
şi un pământ, ci doar cerința şi necesitatea de parteneriate, de 
conlucrare, de cooperare, de încredere reciprocă. Trebuie însă să 
constatăm că, uneori, „«războiul parteneriatelor» nu este mai puţin 
prezent ca «pacea confruntărilor». În orice forme de cooperare şi de 
parteneriat există un sâmbure de confruntare, de război, în sensul în 
care fiecare partener dispune de forţe şi instrumente de putere pentru 
a impune şi a susţine respectul celuilalt. Dacă nu ai putere sau 
importanță, nu poţi fi partener strategic pentru nimeni.“ Partene- 
riatele strategice din Europa sunt dinamice şi, în acelaşi timp, stabile. 


Serbia şi Muntenegru. Entitate sau parteneriat? 


Problema iugoslavă încă nu este rezolvată, chiar dacă zona 
conflictuală (Kosovo, Bosnia şi Herțegovina şi Fosta Republică 
Iugoslavă a Macedoniei) se află acum sub controlul NATO şi UE. 
Aici, problemele sunt foarte complicate, întrucât s-au acumulat, de-a 


19 General dr. Mircea Mureşan, general de brigadă (r) dr. Gheorghe Văduva, 
RĂZBOIUL VIITORULUI, VIITORUL RĂZBOIULUI, Editura Universităţii 
Naţionale de Apărare, 2004, pp.163-164. 

lungul istoriei, numeroase tensiuni, inclusiv între Serbia şi 
Muntenegru. De aceea, la ora actuală, există impresia că între Serbia 
şi Muntenegru subzistă mai mult un parteneriat strategic decât o 
unitate specifică statelor sau federaţiilor. „Menţinerea Muntenegrului 
în Comunitate ar compensa pierderea unei părți din Kosovo — dacă nu 
chiar întregul Kosovo —, permiţând totodată prelungirea visului 
unificării țărilor sârbe.“ Se întrevăd trei soluţii posibile: 

- separarea, după modelul cehoslovac, susţinută în mod oficial 
de preşedintele muntenegrean, Filip Vujanovic,dar neagreată de 
populaţie; 

- organizarea unui referendum în Muntenegru, susținută de 
preşedintele parlamentului, Ranko Krivokapic; 

- supraviețuirea comunității sârbo-muntenegrene, sub presiune 
internațională. 

Un referendum ar avea rezultate incerte, întrucât masa 
muntenegrenilor nu doresc despărțirea de Serbia, iar guvernul de la 
Podgoriţa nu este dispus să accepte această posibilă şi previzibilă 
opțiune a populaţiei. El ar putea chiar uza de dreptul său de a bloca 
funcționarea instituţiilor federale, ceea ce ar duce la o criză, obligând 
Serbia să renunţe la statul comun. Referedumul este o chestiune 
delicată, întrucât necesită multe preparative, inclusiv acordul 
comunității internaționale. UE nu este dispusă să tolereze o nouă 
criză în acest spațiu atât de crunt lovit de evenimentele petrecute în 
ultimii cincisprezece ani. La această poziţie atentă a UE, se adaugă şi 
scăderea interesului Statelor Unite pentru Balcani. Din anul 2003 
până în prezent, ideea de suveranitate a Muntenegrului a pierdut 3-4 
procente. În 2005, vor avea loc alegeri, iar conducătorii DPS trebuie 
să se hotărască dacă se vor prezenta în fața electoratului federal sau 
dacă vor pregăti un referendum. Un referendum ar necesita însă şi 
acordul liberalilor, ca şi pe cel al UE, iar acest lucru este puţin 
probabil. 


4.2. Sinapsă strategică 


Parteneriatele strategice de la Marea Neagră se generează pe 
aceleaşi structuri şi pe aceleaşi concepte ca toate parteneriatele 


% http:/Awww.milic.com/scripts/ubb/Forum 1/HTML/000140.html 

realizate în ultimii 15 ani. O dimensiune economică a acestor 
parteneriate a fost deja realizată, iar aderarea României şi a Bulgariei 
la NATO a creat o premisă pentru un parteneriat complex, generat şi 
gerat de NATO la Marea Neagră. 

Este adevărat, în această zonă, există încă puternice falii 
strategice între ortodoxism şi islamism, între civilizaţia occidentală, 
cea slavă şi cea islamică, între democraţiile occidentale, extinse prin 
România şi Bulgaria şi în acest spaţiu, şi sistemele dictatoriale, 
debusolate sau în regăsire de ritmuri proprii şi de valori autohtone 
sau europene din Ucraina, Republica Moldova, Sud-Vestul Rusiei, 
Georgia, Azerbaidjan şi Armenia. 

Se speră ca, şi prin acest sistem de parteneriate, Marea Neagră 
să devină un fel de sinapsă strategică în care să se remodeleze şi să 
se revigoreze interesele comune, relațiile de parteneriat şi cele de 
confluență. Din păcate, urmările lăsate de politica fostei Uniuni 
Sovietice din vremea Războiului Rece, politica actuală a Ucrainei 
privind vecinătatea, Insula Şerpilor”!, delimitarea platoului continen- 
tal şi zona economică exclusivă, faliile civilizaţionale categorice din 
spaţiul caucazian, bătălia pentru resursele caspice, precum şi 
folosirea acestui spaţiu ca un nod important în rețelele crimei 
organizate, traficanţilor de droguri şi de carne vie şi chiar ale 
terorismului eurasiatic creează încă dificultăți în transformarea zonei 
într-un generator de securitate şi stabilitate. 


4.3. Rolul României în spaţiul geopolitic şi geostrategic central 
european şi în cel al Mării Negre 


Rolul României în reconfigurarea economică, politică, socială, 
culturală şi militară a Europei Centrale şi a zonei Mării Negre nu pare 
chiar foarte important. Ba, mai mult, având în vedere valoarea 
produsului intern brut şi ieşirea cu greu din dificultăţile economice, s- 
ar putea chiar spune că România, practic, nu joacă un anume rol, ci 


*! Dr. Dominut Pădurean, Insula Şerpilor şi implicaţiile statutului său juridic asupra 
intereselor geostrategice ale României în Marea Neagră, Centrul de Studii 
Strategice de Apărare şi Securitate, SURSE DE INSTABILITATE LA NIVEL 
GLOBAL ŞI REGIONAL. IMPLICAȚII PENTRU ROMÂNIA, Editura 
Universităţii Naţionale de Apărare, Bucureşti, 2004, pp. 255-277. 

aşteaptă doar desfăşurarea evenimentelor şi scenariilor pentru a i se 
atribui, într-o anume eventualitate, un rol. Din păcate, n-am reuşit să 
scăpăm cu desăvârşire de această mentalitate a omului sărac. O ţară 
de 22 de milioane de oameni, plus un milion şi jumătate de tineri 
plecaţi peste hotare, cu o suprafaţă cât Ungaria şi Bulgaria la un loc, 
nu poate să aştepte atribuirea unui rol. Ea are dreptul şi obligația să- 
şi asume un rol, devenind un partener strategic important în primul 
rând al marilor puteri occidentale. 

Unul dintre posibilii parteneri strategici europeni ai României 
este Germania. Acest parteneriat poate fi decisiv, alături de cel 
american, francez, italian şi britanic, pentru aducerea economiei 
româneşti la nivelul de competitivitate al UE. Acest parteneriat se 
poate obţine atât prin crearea unui mediu de afaceri avantajos pentru 
investitorii străini, cât şi prin oferta economică românească. Creşterea 
PIB cu 5,5% şi a industriei cu 6% pe an, ca şi perspectiva de 
continuare a creşterii PIB, în perioada 2005-2008, cu 5-6%, după 
datele existente, oferă şanse pentru creşterea investițiilor străine 
directe, îndeosebi a celor de tip greenfield, cu 10-11% pe an. 

Există, desigur, şi alte dimensiuni ale strategiei parteneriatelor 
economice, politice, sociale şi militare pe care trebuie s-o cultive şi s- 
o dezvolte România. Indubitabil, o astfel de strategie va duce la 
creşterea rolului românesc în Europa Centrală şi în spaţiul Mării 
Negre. 

Capitolul 5. Influenţa parteneriatelor asupra artei militare 
5.1. Coordonate ale evoluţiei artei militare la început de mileniu 


La început de mileniu, arta militară cedează locul de onoare 
unei arte civil-militare, în care componenta armată, adică cea de 
acțiune sau de reacţie violentă, trece tot mai mult prin filtrul deciziei 
politice democratice. Decizia militară nu mai depinde doar de un şef 
de stat şi cu atât mai puţin de un comandant sau de un comandament 
militar. Ea devine din ce în ce mai mult o decizie de sinteză, în care 
condiționările sunt multiple şi complexe. Arta militară suportă, ca 
oricare altă artă strategică, efectele democratizării societății omeneşti 
şi pe cele ale procesului de globalizare. În afară de aceasta, ea devine 
o artă a prudenţei militare, în sensul că orice acțiune militară se 
poate transforma într-o catastrofă sau poate genera o reacție în lanţ 
echivalentă cu o catastrofă mondială. 

Armele de distrugere în masă, sistemele perfecționate de arme 
„inteligente“, potenţialurile militare acumulate de-a lungul secolelor, 
rezultatele excepţionale (dar extrem de periculoase) ale cercetărilor în 
domeniul amplificării undelor, războiului geofizic, războiului infor- 
maţional şi genetic etc., scăpate de sub control, pot crea o situaţie de 
escaladare strategică foarte primejdioasă pentru omenire. De aceea, 
asistăm la o revenire la strategiile indirecte de descurajare şi 
prevenire a războiului, pierderilor umane şi materiale, în favoarea 
stratagemelor, tratativelor şi parteneriatelor, promovate încă din 
antichitatea timpurie de Sun Tzi în Arta războiului şi de indianul 
Kotilya în Arthashastra”. 


5.2. Strategii de alianţă şi de coaliţie 


Cea mai solidă formă a parteneriatului strategic este alianța. Ea 
oferă partenerilor un statut de mutualitate, de siguranţă, de confort, 


Gerard Chaliand, ANTHOLOGIE MONDIALE DE LA STRATEGIE des origines 
au nucleaire, Editions Robert Laffont, S.A., Paris, 1990. 

dar şi de responsabilitate, întrucât alianța nu este o acţiune în sine şi 
pentru sine, ci una cu scop defensiv, conform Chartei ONU, pentru 
prevenirea şi combaterea unor acţiuni ostile sau unor provocări cărora 
țările nu le pot face faţă singure, în mod individual. 


5.3. Stratageme prin parteneriat 


Parteneriatele favorizează în mod expres strategiile indirecte. 
De altfel înseşi parteneriatele sunt, în mare măsură, un produs al 
strategiilor indirecte. Prin parteneriat, se propun şi se realizează 
obiective deosebit de importante, care nu ar putea fi realizate altfel. 
Există însă şi obiective care nu se exprimă prin acordurile de 
parteneriat, dar care sunt urmărite cu asiduitate de către fiecare dintre 
parteneri. Fiecare partener are propria lui identitate şi propriul său 
interes. Prin parteneriat se dă curs nu numai intereselor comune, ci, 
direct sau indirect, şi celor particulare. De aici nu rezultă că 
parteneriatele nu sunt sincere sau că ar fi doar paravane înapoia 
cărora fiecare face ce vrea, ci doar ideea că ele pot fi folosite şi 
pentru realizarea altor obiective care nu sunt conţinute prin acordurile 
de parteneriat. 

Parteneriatele rămân în continuare cea mai eficientă formă de 
înţelegere şi de colaborare între state, dar fiecare stat îşi are propria sa 
strategie şi, uneori, poate recurge la unele stratageme cu scopul de a 
obţine, prin parteneriat, în folos propriu, ceea ce nu poate obţine în 
afara parteneriatului. Cele mai concludente stratageme prin 
parteneriate sunt cele politice. 

Capitolul 6. Tendinţe în dinamica parteneriatelor 


6.1. Tendinţe în constituirea şi evoluţia parteneriatelor 
în reconstrucţia centrelor de putere 


Primul element important care influențează parteneriatele 
strategice şi, la rândul lui, este influențat de acestea îl constituie 
procesul frontierelor. Aici au loc două fenomene complementare, 
extrem de interesante: trecerea de la frontierele-incinte la frontierele- 
suprafeţe; transformarea frontierelor-linii care separă şi opun în 
frontiere care delimitează şi unesc. 

Primul fenomen se caracterizează prin consolidarea economică, 
politică, socială, informaţională şi culturală a entităților statale, astfel 
încât orice disfuncționalitate să fie sesizată şi rezolvată în sistem, 
întreaga suprafaţă a statului (şi nu numai linia de frontieră) devenind 
activă şi reactivă la anormalități, pericole, amenințări sau provocări. 
Cel de al doilea fenomen este o consecință a primului şi se exprimă în 
relaţii de bună vecinătate şi în dezvoltarea unor parteneriate 
strategice. 

Există un parteneriat strategic intra-european care se concreti- 
zează nu numai în domeniul economic, deja integrat, ci şi în cel 
politic, social şi cultural, precum şi în cel al apărării şi securității. La 
22 noiembrie 2004, la Bruxelles, miniştrii europeni ai apărării au 
decis ca, până în 2007, să constituie 13 grupuri tactice al Forţei de 
Reacție Rapide Europene. Aceste grupuri tactice au drept scop să 
asigure Uniunii Europene o capacitate de intervenţie militară eficace 
în cazul unor crize emergente. Ele se vor constitui într-o forță 
credibilă, coerentă şi cu posibilitate de desfăşurare rapidă, în măsură 
să ducă, singură, pe toată durata sau doar în faza inițială, operaţii 
importante. Fiecare dintre aceste grupuri va avea 1.500 de oameni şi 
va fi operațional în maximum 15 zile. Patru dintre aceste grupuri sunt 
naționale (britanic, francez, italian şi spaniol), iar celelalte, 
multinaționale. Fiecare ţară care face parte din UE va participa la 
constituirea cel puţin a unui grup tactic. 

Conceptul de grup tactic este complementar Forței de Reacție 
Rapidă a NATO, adică NRF. Potrivit precizărilor făcute de miniştrii 
apărării din țările UE, caracteristicile-cheie ale acestor grupuri trebuie 
să fie interoperabilitatea şi eficiența. Grupurile tactice sunt deschise 
şi ţărilor candidate, precum şi celor care nu sunt membre ale UE, dar 
fac parte din NATO”. 

Un alt element, la fel de important în dinamica parteneriatelor, 
îl reprezintă interesul partenerilor în creşterea sau păstrarea 
influenței. Toate parteneriatele strategice — atât cele impuse de 
situaţii, cât şi cele create prin voinţa sau din inițiativa părților — sunt 
interesate. Începând cu 2 decembrie 2004, NATO a predat Uniunii 
Europene misiunea din Bosnia. Este unul dintre evenimentele cele 
mai importante, atât în afirmarea şi confirmarea componentei de 
securitate şi apărare a activității UE, deci a PESA (Politica Europeană 
de Securitate şi Apărare), cât şi în manifestarea concretă a cooperării 
şi complementarităţii, deci a parteneriatului strategic dintre NATO şi 
Uniunea Europeană. În această idee, adică pentru continuarea 
procesului de construcţie a unui necesar spaţiu de încredere şi 
siguranță în zonă şi în Balcani, UE s-a angajat să păstreze efectivul 
de 7.000 de oameni. Această operaţie, denumită „Althea“, este o 
succesoare a SFOR (Stabilization Force), declanşată în 1995. 
„Althea“ va beneficia de infrastructurile NATO, întrucât, se ştie, deşi 
şi-a înființat un stat major militar (care a şi planificat operația 
„Althea“ şi operația „Concordia“), nu dispune încă de mijloace de 
comandament proprii pentru conducerea unei asemenea operaţii. 
Deci UE va împrumuta de la NATO aceste mijloace, aşa cum prevăd 
acordurile denumite Berlin plus. 

Aşadar, între principalele tendinţe ale evoluţiei parteneriatelor 
în constituirea sau reconstituirea centrelor de putere se situează şi 
următoarele: prevenirea conflictului nuclear sau a oricărui alt tip de 
conflict între marile puteri nucleare sau care dețin supremaţia high 
tech şi IT, controlul proliferării şi asigurarea non-proliferării; 
realizarea unor relaţii de încredere, concomitent cu armonizarea 
intereselor, îndeosebi în ceea ce priveşte pieţele şi resursele; 
realizarea unor relaţii de parteneriat strategic, facilitate sau chiar 


*pttp://arww french.xinhuanet.com/french/2004-1 1/23/content_49758.htm 

mediate de poziția pe care țările interesate o au în diferite organisme 
internaționale; realizarea unui mediu de securitate care să permită 
colaborarea între marile puteri în gestionarea situaţiilor de criză; 
păstrarea, pe cât posibil, a sferelor de influenţă şi crearea unor „spaţii 
de siguranță strategică“, prin care să se evite orice înfruntare directă 
între statele-nucleu în jurul cărora se formează centrele sau sferele de 
putere; păstrarea hegemoniei. 


6.2. Tendinţe în evoluţia parteneriatelor economice, politice 
şi militare 


Procesul de globalizare a informației şi economiei dinamizează 
strategia parteneriatelor economice, politice şi de securitate. Practic, 
aproape toate marile puteri ale lumii, marile corporaţii, marile 
companii high tech şi chiar marile puteri din domeniul IT şi software 
se află, în primul rând, în relaţii de parteneriat strategic. Şi chiar dacă 
parteneriatul strategic actual este, mai ales, o formă de diminuare a 
efectului concurenţial prin crearea unui nou tip de entităţi mutuale, 
el se impune cu prisosință, întrucât, aşa cum se precizează şi în 
strategia europeană de securitate, nici o ţară din lume nu mai este în 
măsură să facă față, de una singură, marilor probleme cu care se 
confruntă. Aşadar, strategia parteneriatelor se va extinde. 

Fazele prin care vor trece, în continuare strategiile de 
parteneriat, vor rămâne, după toate probabilitățile, următoarele: 
acorduri bilaterale, în funcţie de interesele strategice directe; acorduri 
bilaterale sau multilaterale facilitate de apartenenţa la aceeaşi alianță, 
comunitate, coaliție etc.; acorduri, îndeosebi economice dar şi de altă 
natură (culturale, sociale, informaţionale, militare), facilitate de 
forumurile economice mondiale şi regionale; parteneriate strategie 
multilaterale, în reţea între marile puteri, sau între centrele de putere; 
parteneriate strategice generalizate. 


6.3. Tendinţe în evoluţia parteneriatelor din mediul de securitate 


Esenţa parteneriatelor strategice o reprezintă realizarea unui 
mediu de securitate (politică, economică, socială, culturală, informa- 
țională şi militară) care să permită o bună vecinătate şi o dezvoltare 

economică şi socială armonioasă. Pentru aceasta, este nevoie de 
crearea unui climat de siguranță şi de încredere reciprocă. În spaţiul 
european şi mai ales în cel balcanic, este foarte greu de realizat acest 
obiectiv, pe de o parte, datorită complicatelor probleme de frontieră 
lăsate moştenire de politica imperială de odinioară, dar şi de cele 
două războaie mondiale şi, pe de altă parte, datorită dezvoltării unor 
amenințări, îndeosebi asimetrice, transfrontaliere şi, mai ales, 
teroriste. De aceea, principalii „giranți“ ai parteneriatelor strategice în 
mediul de securitate sunt şi vor rămâne şi în continuare NATO şi 
Uniunea Europeană. Aceste două organizaţii, diferite în forma, 
structura şi obiectivele lor, dar complementare în ceea ce priveşte 
spaţiul şi mediul de securitate, generează şi trebuie să genereze 
parteneriate strategice de securitate. 

Secretarul general al Adunării Parlamentare a NATO a declarat 
că regiunea Caucazului de Sud este o zonă de interes prioritar pentru 
Alianţă. NATO acordă o atenţie specială celor patru regiuni de care 
depinde, în mare măsură, stabilitatea zonei eurasiatice: Balcanii, 
Orientul Apropiat, Asia Centrală şi Mediterana de Sud. 

Caucazul de Sud, căruia NATO îi acordă o atenţie specială, se 
află în vecinătatea Irakului, Iranului, Sudului Rusiei şi, relativ, în 
apropierea Afghanistanului. Desigur, tot aici, se confruntă interesele 
marilor puteri, ale Estului şi ale Vestului în ceea ce priveşte 
exploatarea resurselor energetice caspice, traseele conductelor de 
transport, faliile sau zonele de confluență dintre trei civilizaţii şi tot 
atâtea religii etc. De unde rezultă că, atât zona Caucazului, cât şi alte 
zone, trebuie să facă obiectul unor analize profunde. Se constată din 
ce în ce mai mult că principalele tendințe în ceea ce priveşte 
parteneriatele strategice din mediul de securitate sunt următoarele: 
toate parteneriatele strategice, indiferent în ce domeniu s-ar 
desfăşura, vizează, în primul rând, crearea şi menţinerea (cel puţin 
pentru parteneri) a unui mediu de securitate şi de încredere stabil şi 
non-conflictual;, parteneriatele strategice îşi propun ca obiectiv 
mutualitatea, asistenţa şi o anumită grijă pentru mediul de securitate 
al celuilalt; deşi sunt totdeauna interesate, parteneriatele strategice 
(îndeosebi cele din mediul extern de securitate, inclusiv alianțele 
militare sau coaliţiile) vizează producerea şi exportul (extensia) 
mediului de securitate, astfel încât „zona de siguranţă strategică“ să 
fie cât mai departe de nucleul şi de arealul respectivelor parteneriate. 

Concluzii şi propuneri 


1. Începutul secolului al XXI-lea aparţine parteneriatelor. 
Acestea sunt direct proporţionale cu gradul de dezvoltare economică, 
socială, culturală şi militară, cu vulnerabilitățile noii societăți, cu 
pericolele ce se accentuează, cu amenințările care se conturează la 
adresa acesteia şi cu riscurile asociate. Scopul parteneriatelor este, în 
principal, reducerea acestor riscuri şi asigurarea condiţiilor pentru 
gestionarea crizelor şi conflictelor şi asigurarea stabilităţii. 

2. Există, la început de secol, o tendință clară şi benefică de 
înlocuire a strategiilor de confruntare cu cele de parteneriat. Această 
tendință este cauzată de complexitatea societății moderne, de 
creşterea vulnerabilităţilor ei, îndeosebi la amenințările asimetrice, şi 
de pericolele escaladării şi scăpării de sub control a confruntărilor 
armate. Parteneriatele sunt şi un efect al strategiilor de descurajare, 
inclusiv a celor de descurajare nucleară, specifice celei de a doua 
jumătăți a secolului al XX-lea. 

3. Obiectivele generale ale acestor parteneriate se referă 
îndeosebi la: 

- dezvoltarea schimburilor economice, a comerțului şi 
cooperării, a unei politici investiţionale prolifice şi profitabile, în 
vederea prevenirii conflictelor pentru pieţe şi asigurarea accesului la 
resurse (parteneriatele strategice de la începutul secolului al XXI-lea 
sunt, înainte de toate, parteneriate economice); 

- schimburile tehnologice, accesul la înalta tehnologie şi la 
tehnologia informației; 

- dezvoltarea unui sistem de comunicații performante, pentru 
facilitarea, pe de o parte, a procesului de regionalizare şi a celui de 
globalizare şi, pe de altă parte, conturarea mai accentuată şi non- 
conflictuală a entităților naționale şi a celor internaţionale; 

- non-proliferarea armelor de distrugere în masă; 

- prevenirea războiului, gestionarea crizelor şi conflictelor; 

- reducerea vulnerabilităţilor şi pregătirea corespunzătoare 
pentru a face față pericolelor şi amenințărilor asociate acestora, 
îndeosebi celor asimetrice. 

4. Cele mai multe dintre parteneriatele strategice sunt, la ora 
actuală, bilaterale. Ele continuă să se înmulțească şi să se dezvolte, 
practic, fiecare ţară căutând să realizeze parteneriate strategice 
îndeosebi cu ţările puternice, cu cele care deţin tehnologii înalte, 
resurse energetice sau au influenţă în zonă, precum şi a unui sistem 
de relaţii de bună vecinătate. 

5. Cele mai puternice entități organizaționale din lume — 
NATO, UE, APEC, ANSEA etc. — dezvoltă parteneriate strategice 
preferenţiale cu marile puteri, având ca obiectiv prioritar crearea şi 
gestionarea unui mediu regional sau internaţional de securitate stabil 
şi, pe cât posibil, cel puţin pe durate previzibile, non-conflictual. 

6. Parteneriatele strategice ale UE (cele realizate şi cele în curs 
de realizare) vizează toate aspectele şi toate domeniile de parteneriat, 
de la cele economice, politice şi culturale la cele care ţin de 
securitatea  curasiatică, mediteraneană şi euroatlantică, întrucât 
Uniunea se comportă ca o entitate politică, economică, socială, 
multiculturală şi militară şi nu doar ca o organizație de securitate. 

7. Marile puteri ale lumii — UE, NATO, SUA, Rusia, China, 
India, Japonia — se află deja în relații de parteneriat, ceea ce poate 
conduce, în viitor, la constituirea unor rețele de parteneriate 
strategice complexe, de tipul celei a ţărilor OMC, urmărindu-se, prin 
aceasta, realizarea unui sistem complex, coerent şi eficient de 
rezolvare, prin cooperare, a problemelor cu care se confruntă 
omenirea, de gestionare a resurselor, de prevenire a crizelor şi 
conflictelor, de reducere a vulnerabilităților la pericolele şi 
amenințările asimetrice şi de combatere a terorismului. 

8. La rândul lor, aproape toate ţările UE au realizat sau sunt pe 
cale de a realiza parteneriate strategice îndeosebi cu China, India, 
Rusia, cu ţările din Orientul Mijlociu, din America Latină şi chiar cu 
cele de pe continentul african. 

9. România a realizat un parteneriat strategic cu Statele Unite 
ale Americii, care începe să funcționeze, şi relații de parteneriat şi de 
bună vecinătate cu toate ţările din zonă. Relaţia cu Ucraina este 
viciată de probleme grave de frontieră şi de o situaţie complexă, 
creată din 1812 încoace în zonă. România a suferit numeroase rapturi 
teritoriale, populaţia a fost umilită, iar politica de dictat a imperiilor şi 
puterilor totalitare a lăsat urme adânci şi probleme care, în timp, pot 
deveni tensionate. Aderarea României la NATO nu rezolvă aceste 

probleme, iar Uniunea Europeană nu s-a implicat încă în soluţionarea 
diferendelor din regiune. De aceea, pentru dezvoltarea unor 
parteneriate strategice în zonă, toate problemele dificile trebuie 
soluționate. 

10. Efectele parteneriatelor strategice sunt numeroase. Cele 
mai multe dintre acestea sunt pozitive, întrucât rezultă din coordo- 
narea acțiunilor marilor puteri şi ale țărilor partenere în rezolvarea 
tuturor problemelor care apar. Se pot însă ivi şi altfel de efecte, care 
depind de interesele partenerilor, de moralitatea acestora şi de 
obiectivele pe care le urmăreşte fiecare. Este posibil ca unele dintre 
parteneriatele strategice să vizeze o nouă reîmpărţire a lumii în sfere 
de influență, să ducă la accentuarea decalajelor economice şi tehno- 
logice, la multiplicarea surselor de conflict, la proliferarea pericolelor 
şi, asociate acestora, a amenințărilor asimetrice. De aceea, este 
necesară o cercetare aprofundată a sistemului parteneriatelor, pentru a 
se desprinde toate aspectele şi a se decela toate implicaţiile şi 
complicațiile care rezultă de aici. 

11. Întrucât parteneriatele strategice se vor înmulţi şi dezvolta 
în continuare, este necesar ca efectele lor să fie monitorizate şi 
analizate cu foarte multă atenție, pe baza unor criterii care ar trebui să 
cuprindă: 

- evoluția efectelor economice bilaterale şi regionale; 

- evoluția efectelor privind mediul de securitate; 

- probleme rezolvate; 

- probleme nerezolvate; 

- probleme generate. 

12. Dinamica parteneriatelor strategice reprezintă cel mai 
important indicator al stabilității regionale şi internaţionale şi, de 
aceea, ea trebuie considerată ca un pivot al strategiilor viitorului. 

